title: http://risaleoku.com/oku/osmesnevi/87
article: رمز
  آرقداش! وسوسه و أوهام ظلمتلرى ايچنده يوروركن، رسولِ أكرمڭ (عصم) سنّتلرى برر ييلديز، برر لامبا وظيفهسنى گوردكلرينى گوردم. هر بر سنّت ويا بر حدِّ شرعى، ظلمتلى ضلالت يوللرنده گونش گبى پارلايور. او يوللرده إنسان، ذرّهمثقال او سنّتلردن إنحراف و عدول ايدرسه· شيطانلره ملعب، أوهامه مركب، أهوال و قورقولره مَعْرَضْ و طاغلر قدر آغير يوكلره مطيّه اولاجقدر.
  و كذا او سنّتلرى، صانكه سمادن تدلّى و تنزّل ايدن ايپلر گبى گوردم كه، اونلره تمسّك ايدن يوكسلير، سعادتلره نائل اولور. مخالفت ايدوب ده عقله طايانانلر ايسه، اوزون بر مناره ايله سمايه چيقمق حماقتنده بولونان فرعون گبى بر فرعون اولور...
  رمز
  آرقداش! نفسده اويله دهشتلى بر نقطه و آچيلماز بر عقده وار كه، ضدلرى بربرندن توليد ايدر. و عليهده اولان هر بر شيئى لهده ظن ايدر. مثلا گونشڭ ألى سڭا يتيشير، ضياسيله باشڭى اوقشار. فقط سنڭ ألڭ اوڭا يتيشهمز و سنڭ كيفڭ اوزرينه حركت ايتمز. ديمك شمسڭ سڭا قارشى ايكى جهتى واردر: برى قرب، ديگرى بُعد. أگر سنڭ اوندن بعيد اولديغڭ جهتله "او بڭا تأثير ايدهمز" و اونڭ سڭا قريب اولديغى جهتله "اوڭا تأثير ايدهبيليرم" ديسهڭ، جهلڭى إعلان ايتمش اولورسڭ.
  كذالك خالق ايله نفس آراسنده ده بر قرب و بُعد واردر. قرب خالقڭدر، بُعد نفسڭدر. أگر نفس اوزاقلغى جهتيله أنانيت ايله خالقه باقوب، "بڭا تأثير ايدهمز" دييه بر أحمقلقده بولونورسه ضلالته دوشر. و كذا نفس مكافاتى گورديگى زمان "كاشكه بن ده اويله ياپهيدم، بويله اولايدم" دير. مجازاتڭ شدّتنى ده گورديگى وقت، تعامى و إنكار ايله كنديسنى تسلّى ايدر.
  آرقداش! وسوسه و أوهام ظلمتلرى ايچنده يوروركن، رسولِ أكرمڭ (عصم) سنّتلرى برر ييلديز، برر لامبا وظيفهسنى گوردكلرينى گوردم. هر بر سنّت ويا بر حدِّ شرعى، ظلمتلى ضلالت يوللرنده گونش گبى پارلايور. او يوللرده إنسان، ذرّهمثقال او سنّتلردن إنحراف و عدول ايدرسه· شيطانلره ملعب، أوهامه مركب، أهوال و قورقولره مَعْرَضْ و طاغلر قدر آغير يوكلره مطيّه اولاجقدر.
  و كذا او سنّتلرى، صانكه سمادن تدلّى و تنزّل ايدن ايپلر گبى گوردم كه، اونلره تمسّك ايدن يوكسلير، سعادتلره نائل اولور. مخالفت ايدوب ده عقله طايانانلر ايسه، اوزون بر مناره ايله سمايه چيقمق حماقتنده بولونان فرعون گبى بر فرعون اولور...
  رمز
  آرقداش! نفسده اويله دهشتلى بر نقطه و آچيلماز بر عقده وار كه، ضدلرى بربرندن توليد ايدر. و عليهده اولان هر بر شيئى لهده ظن ايدر. مثلا گونشڭ ألى سڭا يتيشير، ضياسيله باشڭى اوقشار. فقط سنڭ ألڭ اوڭا يتيشهمز و سنڭ كيفڭ اوزرينه حركت ايتمز. ديمك شمسڭ سڭا قارشى ايكى جهتى واردر: برى قرب، ديگرى بُعد. أگر سنڭ اوندن بعيد اولديغڭ جهتله "او بڭا تأثير ايدهمز" و اونڭ سڭا قريب اولديغى جهتله "اوڭا تأثير ايدهبيليرم" ديسهڭ، جهلڭى إعلان ايتمش اولورسڭ.
  كذالك خالق ايله نفس آراسنده ده بر قرب و بُعد واردر. قرب خالقڭدر، بُعد نفسڭدر. أگر نفس اوزاقلغى جهتيله أنانيت ايله خالقه باقوب، "بڭا تأثير ايدهمز" دييه بر أحمقلقده بولونورسه ضلالته دوشر. و كذا نفس مكافاتى گورديگى زمان "كاشكه بن ده اويله ياپهيدم، بويله اولايدم" دير. مجازاتڭ شدّتنى ده گورديگى وقت، تعامى و إنكار ايله كنديسنى تسلّى ايدر.